 
Приложение 4


Информация за текущото състояние на “Университетска многопрофилна болница за активно лечение и спешна медицина “Н. И. Пирогов” ЕАД, гр. София

“Университетска многопрофилна болница за активно лечение и спешна медицина “Н. И. Пирогов” ЕАД, гр. София с ЕИК 130345786 е лечебно заведение, еднолично акционерно дружество, в което министърът на здравеопазването упражнява правата на държавата като едноличен собственик на капитала с предмет на дейност  осъществяване на болнична помощ и оказване на спешна медицинска помощ. “Университетска многопрофилна болница за активно лечение и спешна медицина “Н. И. Пирогов” ЕАД, гр. София  (УМБАЛСМ „Н. И. Пирогов“ ЕАД) е утвърдено лечебно заведение от национално значение, с многогодишна история, което осъществява болнична помощ за диагностика и лечение на остри и изострени хронични заболявания, както и състояния, изискващи оперативно лечение в болнични условия и оказване на спешна медицинска помощ. Мисията на лечебното заведение е осъществяване на интердисциплинарна, интензивна медицинска дейност с оглед запазване живота и здравето и бърза ресоциализация на пациентите. Всички дейности се осъществяват при стриктно спазване правата на пациентите, запазване на тяхното достойнство, предоставяне на информираност, осигуряване на диагностика и лечение в съответствие със съвременните постижения на медицинската наука. Качествената и своевременна медицинска дейност се предоставя на всички нуждаещи се пациенти. Спешната медицинска помощ се оказва при пациенти независимо от здравноосигурителния им статус.
Към лечебното заведение са учредени и функционират следните дъщерни дружества: „Медицински център - Н.И.Пирогов” ЕООД – осъществяване на специализирана извънболнична медицинска помощ; „Служба по трудова медицина Н. И. Пирогов” ЕООД с предмет на дейност консултации и подпомагане на работодателите за прилагане на превантивни подходи за осигуряване на здравословни и безопасни условия на труд, наблюдение, анализ и оценка на здравословното състояние във връзка с условията на труд на всички обслужвани работещи; „Самостоятелна медико-диагноетична лаборатория по образна диагностика Н. И. Пирогов” ЕООД с предмет на дейност: специализирани медицински изследвания по образна диагностика. 


[bookmark: _GoBack]Съгласно заверения от регистриран одитор финансов отчет и доклада за дейността на дружеството за 2024 г., към 31.12.2024 г. лечебното заведение регистрира положителен текущ финансов резултат печалба от 2 516 хил. лв. Сравнено с регистрираната загуба от – 6 311 хил. лв. за 2023 г., през 2024 г. се наблюдава прекъсване на негативната тенденция към отчитане на загуба. Общо финансовият резултат на дружеството към 31.12.2024 г. е загуба в размер -35 240 хил. лв., като намалението спрямо 2023 г. е с 2 470 хил. лв. Собственият капитал се увеличава от 28 250 хил. лв. към 31.12.2023 г. до 40 562 хил. лв. към 31.12.2024 г. Подобно на предходната година, размерът на собственият капитал остава под размера на записания, т.е. дружеството е декапитализирано. Дружеството има общо задължения в размер на 58 356 хил. лв., които са намалени с 320 хил. лв. спрямо 2023 г., като е отчело липса на просрочени задължения в края на 2024г. През 2024 г. спрямо предходния отчетен период е отчетено увеличение на общо приходите и на общо разходите на дружеството. Увеличението в приходната част е с 21,85%, а при разходната с 15,38%, което обуславя и регистрираната текуща печалба през 2024 г. Общо приходите за 2024 г. са 184 561 хил. лв., като спрямо 2023 г. увеличението е с 33 095 хил. лв. Общо разходите за 2024 г. са 182 045 хил. лв. и са увеличени с 24 268 хил. лв. спрямо 2023 г. 
По предварителни данни към 31.12.2025 г. приходите на УМБАЛСМ „Н.И. Пирогов“ ЕАД са 201 103 хил. лв. От тях 78,3% са приходи от НЗОК, 6% са приходи от МЗ и 15,7% са приходи от други източници. Разходите за периода са 200 587 хил. лв., от тях 25,16% са разходи за материали, 62,61% са разходи за персонал и 12,23% са разходи за външни услуги, амортизации и други. Текущият финансов резултат на дружеството е печалба в размер на 516 хил. лв. Задълженията на дружеството към 31.12.2025 г. са 76 170 хил. лв. Към края на разглеждания период размерът на собствения капитал на дружеството е 57 859 хил. лв., което е увеличение с 42,64% в сравнение със същия период на предходната година. По данни на дружеството към 31.12.2025 г. не са регистрирани просрочени задължения. 
Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия -  https://reports.appk.government.bg/Public/Public/Organizations поддържана от АППК.
В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/ 
	 






